**25/2015. (XI. 19.) ORFK utasítás**

**a munkahelyi komfortérzetet növelő elektromos eszközök, berendezések és egyéb használati tárgyak műszaki megfelelőségének és használati biztonságának ellenőrzéséről[[1]](#footnote-1)**

A jogalkotásról szóló 2010. évi CXXX. törvény 23. § (4) bekezdés *c)* pontja, a Rendőrségről szóló 1994. évi XXXIV. törvény 6. § (1) bekezdés *b)* pontja, valamint a munkaeszközök és használatuk biztonsági és egészségügyi követelményeinek minimális szintjéről szóló 14/2004. (IV. 19.) FMM rendelet alapján kiadom az alábbi

utasítást:

***1. Általános rendelkezések***

1. Az utasítás hatálya az általános rendőrségi feladatok ellátására létrehozott szervre (a továbbiakban: Rendőrség) és annak személyi állományára terjed ki.

2. Az utasítás alkalmazásában komfortérzetet növelő elektromos eszközök, berendezések és egyéb használati tárgyak: a munkaeszközök és használatuk biztonsági és egészségügyi követelményeinek minimális szintjéről szóló 14/2004. (IV. 19.) FMM rendelet hatálya alá tartozó eszközök, így különösen a kávé- és a teafőző, a vízforraló, a szendvicssütő, a kenyérpirító, a mikrohullámú készülék, a rádió, a magnó, a hűtőszekrény, az olajradiátor, a hősugárzó, a ventilátor, a hálózati feszültséggel üzemelő informatikai eszközök, a légkondicionáló berendezések, továbbá az egyéb hálózati feszültséggel üzemelő elektromos berendezések (a továbbiakban együtt: elektromos berendezés).

***2. Részletes rendelkezések***

3. A 8. pontban foglaltak kivételével a személyi állomány tagja (a továbbiakban: állománytag) a rendőrségi objektumban nem rendőrségi tulajdonú elektromos berendezést kérelemre és legalább osztályvezető jogállású vezető írásbeli engedélye alapján tarthat és használhat. Az engedélyt kiadó vezető az engedélyezést megelőzően köteles a 9. pontban felsorolt szempontok alapján - a kérelemben megnevezett - elektromos berendezést ellenőrizni.

4. A kizárólag kifogástalan műszaki állapotú, szemmel láthatóan sérülésmentes és rendeltetésszerű használatra alkalmas elektromos berendezés használható és engedélyezhető.

5. A kérelem, valamint az írásos engedély mintáját az 1. melléklet tartalmazza. A kiadott engedély eredeti példányát az állománytagnak át kell adnia a közvetlen szolgálati elöljárónak megőrzésre, másolati példányát a kérelmező kapja.

6. Az engedély megőrzéséről a közvetlen szolgálati elöljáró az engedély visszavonásáig gondoskodik.

7. Az írásbeli engedély másolati példányát annak kiadója a területileg illetékes munkavédelmi felügyelőnek és a gazdasági szakterületnek is megküldi. A gazdasági szakterület - az elektromos hálózat terhelhetőségének függvényében - korlátozhatja a kiadható engedélyek számát.

8. A mobiltelefon töltője, valamint a mobil informatikai eszközök (pl. laptop, tablet, notebook) egyéb kiegészítője külön engedély nélkül behozhatók, illetve használhatók a rendőrségi objektumon belül, amennyiben kifogástalan állapotú és műszakilag használatra alkalmas.

9. Az informatikai eszközök kivételével az elektromos berendezés igénybevétele előtt az állománytag minden esetben köteles szemrevételezéssel ellenőrizni:

*a)* az adott készülék burkolatának épségét, a szigetelő burkolat állapotát;

*b)* a készülék szerelvényeinek, fogantyúinak, kezelő- és kapcsolószerveinek, védőfedeleinek meglétét, valamint általános állapotát;

*c)* az elektromos eszközök csatlakozóvezetékeinek és a dugaszolóaljzatoknak az állapotát.

10. Az elektromos berendezés műszaki megfelelőségéről és használati biztonságáról - függetlenül attól, hogy kinek a tulajdonában van - a szervezeti egység vezetője évente egy alkalommal szerelői ellenőrzés keretében meggyőződik.

11. A szerelői ellenőrzést a szervezeti egység vezetője által erre a feladatra kijelölt - lehetőség szerint a rendőri szerv állományában lévő, villanyszerelői, villamosipari vagy egyéb műszaki szakképesítéssel rendelkező - személy a 2. melléklet alapján dokumentálja. A szerelői ellenőrzés keretében az elektromos berendezésekre vonatkozóan mennyiségi adatszolgáltatás mellőzésével az ellenőrzést végző személy a nem megfelelő műszaki állapotú, rendeltetésszerű használatra alkalmatlan eszközöket és a megtett intézkedéseket köteles dokumentálni. A szerelői ellenőrzés dokumentációját a következő éves szerelői ellenőrzésig kell megőrizni.

12. Azon elektromos berendezés használatát, amely nem felel meg a műszaki követelményeknek - így különösen sérült, törött, hiányos vagy rongált -, az engedély kiadója haladéktalanul megtiltja, az engedélyt visszavonja, és megteszi a szükséges intézkedéseket az elektromos berendezés használat helyéről történő eltávolítása érdekében.

***3. Záró rendelkezések***

13. Az utasítás hatálybalépése előtt a munka- és szolgálati helyeken használatba vett - az állománytag birtokában lévő - elektromos berendezés utólagos engedélyeztetését az utasítás hatálybalépését követő 90 napon belül kell elvégezni.

14. Ez az utasítás a közzétételét követő tizenötödik napon lép hatályba.

*1. melléklet a 25/2015. (XI. 19.) ORFK utasításhoz*

................................................   
szerv megnevezése

Szám:

***KÉRELEM   
a munkavállaló (állománytag) tulajdonában lévő elektromos berendezés munkahelyre történő behozatalához és használatához***

|  |  |
| --- | --- |
| **A kérelmező neve, rendfokozata, beosztása:** |  |
| Elektromos berendezés megnevezése: |  |
| Elektromos berendezés azonosítója (pl. gyári szám, sorozatszám): |  |
| Elektromos berendezés használatának helye, elhelyezése (épület, emelet, irodaszám): |  |
| Kérelem indoka: |  |

Dátum: .................................................................

...................................................   
kérelmező (név, r. fok.)

**A szerelői ellenőrzésre kijelölt személy megállapítása a használni kívánt elektromos berendezéssel kapcsolatban:**

A vonatkozó előírásoknak a használni kívánt elektromos berendezés:\*

MEGFELEL NEM FELEL MEG

(Amennyiben a szerelői ellenőrzés eredménye nem megfelelő, engedély kiadása nem lehetséges.)

Dátum: ..................................................................

.................................................................................   
ellenőrzést végző neve, aláírás (név, r. fok.)

Melléklet: használni kívánt eszköz használati útmutatója

***ENGEDÉLYEZÉS   
a munkavállaló (állománytag) tulajdonában lévő elektromos berendezés munkahelyre történő behozatalához és használatához***

A kérelmező munkavállaló (állománytag) tulajdonában lévő elektromos berendezés munkahelyre történő behozatalát és használatát az engedély visszavonásáig:\*

Engedélyezem Nem engedélyezem

P. H.

..........................................................   
engedélyező neve, aláírása

Az engedély egy példányát átvettem, tudomásul veszem, hogy a tulajdonomat képező elektromos berendezést csak rendeltetésszerűen és kifogástalan műszaki állapotban használhatom.

Dátum: .............................................

...................................................   
kérelmező (név, r. fok.)

\* A megfelelő rész aláhúzandó.

*2. melléklet a 25/2015. (XI. 19.) ORFK utasításhoz*

................................................   
szerv megnevezése

Szám:

***KIMUTATÁS   
a munkavállaló (állománytag) és a munkáltató tulajdonában lévő elektromos berendezések éves szerelői ellenőrzése során feltárt hiányosságokról***

|  |  |  |  |  |  |
| --- | --- | --- | --- | --- | --- |
| Kitöltési segédlet: |  |  | | | |
| (1) M = munkáltató | (2) SZ = szemrevételezés | (3) J = eltávolítás a munka-, szolgálati helyről, javítás szükséges (munkáltatói tulajdon esetén) | | | |
| MV = munkavállaló (állománytag) | MP = működési próba | S = eltávolítás a munka-, szolgálati helyről, selejtezés indokolt (munkáltatói tulajdon esetén) | | | |
|  | MV = műszeres vizsgálat | E = eltávolítás a munka-, szolgálati helyről (állománytag tulajdona esetén) | | | |
|  |  | Ü = üzemelhet |  |  |  |
| **Az elektromos berendezés tulajdonosa(1)** | Az elektromos berendezés megnevezése | Gyári száma (saját tulajdon  esetén) | Leltári száma (rendőrségi  tulajdon esetén) | A szerelői ellenőrzés módja(2) | A szerelői ellenőrzés megállapítása(3) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**A szerelői ellenőrzést végző személy neve:** ........................................

**Aláírása:** ................................................................

Dátum: ..................................................................

...........................................................................   
a szervezeti egység vezetőjének aláírása

1. Közzétételére a Hivatalos Értesítő 57. számában került sor, 2015. november 19-én. [↑](#footnote-ref-1)